
1.หลักการและเหตุผล
1.1 ประกาศคณะกรรมการกลางข้าราชการหรือพนักงานส่วนท้องถิ่น   (ก. กลาง)     เรื่อง
มาตรฐานทั่วไปเกี่ยวกับอัตราตำแหน่งกำหนดให้คณะกรรมการข้าราชการหรือพนักงานส่วนท้องถิ่น (ก.จังหวัด) กำหนดตำแหน่งข้าราชการหรือพนักงานส่วนท้องถิ่น ว่าจะมีตำแหน่งใด ระดับใด อยู่ในส่วนราชการใด จำนวนเท่าใด ให้คำนึงถึงภาระหน้าที่ความรับผิดชอบ ลักษณะงานที่ต้องปฏิบัติ ความยาก  และคุณภาพของงานปริมาณ ตลอดจนทั้งภาระค่าใช้จ่ายขององค์การบริหารส่วนตำบลห้วยยูง  ที่จะต้องจ่ายในด้านบุคคล โดยให้องค์การบริหารส่วนตำบลห้วยยูง   จัดทำแผนอัตรากำลังของข้าราชการหรือพนักงานส่วนท้องถิ่น เพื่อใช้ในการกำหนดตำแหน่ง     โดยความเห็นชอบของคณะกรรมการกลางข้าราชการหรือพนักงานส่วนท้องถิ่น (ก.กลาง)  ทั้งนี้ ให้เป็นไปตามหลักเกณฑ์ และวิธีการที่คณะกรรมการกลางข้าราชการหรือพนักงานส่วนท้องถิ่น (ก.กลาง) กำหนด
1.2 คณะกรรมการกลางข้าราชการ  หรือพนักงานส่วนท้องถิ่น  (ก.กลาง)   ได้มีมติเห็นชอบ
ประกาศกำหนดการกำหนดตำแหน่งข้าราชการหรือพนักงานส่วนท้องถิ่น โดยกำหนดแนวทางให้องค์การบริหารส่วนตำบลห้วยยูง  จัดทำแผนอัตรากำลังขององค์กรปกครองส่วนท้องถิ่น เพื่อเป็นกรอบในการกำหนดตำแหน่งและการใช้ตำแหน่งข้าราชการหรือพนักงานส่วนท้องถิ่น  โดยเสนอให้คณะกรรมการข้าราชการหรือพนักงานส่วนท้องถิ่น    (ก.จังหวัด) พิจารณาให้ความเห็นชอบ โดยให้กำหนดให้องค์การบริหารส่วนตำบลห้วยยูง    แต่งตั้งคณะกรรมการจัดทำแผนอัตรากำลัง วิเคราะห์อำนาจหน้าที่และภารกิจขององค์การบริหารส่วนตำบลห้วยยูง  วิเคราะห์ความต้องการกำลังคน วิเคราะห์การวางแผนการใช้กำลังคน จัดทำกรอบอัตรากำลัง และกำหนดหลักเกณฑ์และเงื่อนไข ในการกำหนดตำแหน่งข้าราชการหรือพนักงานส่วนท้องถิ่นตามแผนอัตรากำลัง 3 ปี


1.3 จากหลักการและเหตุผลดังกล่าว องค์การบริหารส่วนตำบลห้วยยูง  จึงได้จัดทำแผนอัตรากำลัง 3 ปี สำหรับปีงบประมาณ พ.ศ.2561 - 2563 ขึ้น
2.วัตถุประสงค์



2.1 เพื่อให้องค์การบริหารส่วนตำบลห้วยยูง    มีโครงสร้างการแบ่งงานและระบบงาน ระบบการจ้างที่เหมาะสม ไม่ซ้ำซ้อนอันจะเป็นการประหยัดงบประมาณรายจ่ายขององค์กรปกครองส่วนท้องถิ่น
2.2 เพื่อให้องค์การบริหารส่วนตำบลห้วยยูง     มีการกำหนดตำแหน่ง  การจัดอัตรากำลัง
โครงสร้างส่วนราชการให้เหมาะสมกับอำนาจหน้าที่ขององค์การบริหารส่วนตำบลห้วยยูง  ตามกฎหมายจัดตั้งองค์กรปกครองส่วนท้องถิ่นแต่ละประเภท  และตามพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ. 2542 และกฎหมายที่เกี่ยวข้อง
2.3 เพื่อให้คณะกรรมการข้าราชการหรือพนักงานส่วนท้องถิ่น    (ก.จังหวัด)   สามารถ
ตรวจสอบการกำหนดตำแหน่งและการใช้ตำแหน่งข้าราชการหรือพนักงานส่วนท้องถิ่น ข้าราชการครู บุคลากรทางการศึกษา  ลูกจ้างประจำ และพนักงานจ้าง ว่าถูกต้องเหมาะสมหรือไม่
2.4 เพื่อเป็นแนวทางในการดำเนินการวางแผน    การใช้อัตรากำลัง   การพัฒนาบุคลากร
ขององค์การบริหารส่วนตำบลห้วยยูง
2.5 เพื่อให้องค์การบริหารส่วนตำบลห้วยยูง   สามารถวางแผนอัตรากำลัง    ในการบรรจุ
แต่งตั้งข้าราชการหรือพนักงานส่วนท้องถิ่น ข้าราชการครู บุคลากรทางการศึกษา ลูกจ้างประจำและพนักงานจ้าง เพื่อให้การบริหารงานขององค์การบริหารส่วนตำบลห้วยยูง  เกิดประโยชน์ต่อประชาชน  เกิดผลสัมฤทธิ์ต่อภารกิจ  ตามอำนาจหน้าที่ มีประสิทธิภาพ มีความคุ้มค่า  สามารถลดขั้นตอนการปฏิบัติงาน มีการลดภารกิจและยุบเลิกหน่วยงานที่ไม่จำเป็น การปฏิบัติภารกิจสามารถตอบสนองความต้องการของประชาชนได้เป็นอย่างดี


2.6  เพื่อให้องค์การบริหารส่วนตำบลห้วยยูง สามารถควบคุมภาระค่าใช้จ่ายด้านการบริหารงานบุคคลให้เป็นไปตามที่กฎหมายกำหนด
3.กรอบแนวคิดในการจัดทำแผนอัตรากำลัง 3 ปี



3.1 วิเคราะห์ภารกิจ อำนาจหน้าที่ความรับผิดชอบขององค์การบริหารส่วนตำบลห้วยยูง ตามกฎหมายจัดตั้งองค์กรปกครองส่วนท้องถิ่น แต่ละประเภท และตามพระราชบัญญัติแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ. 2542 ตลอดจนกฎหมายอื่นให้สอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาล มติคณะรัฐมนตรี นโยบายผู้บริหารและองค์กรปกครองส่วนท้องถิ่น รวมถึงสภาพปัญหาในพื้นที่ขององค์การบริหารส่วนตำบลห้วยยูง เพื่อให้การดำเนินการขององค์การบริหารส่วนตำบลห้วยยูง บรรลุผลตามพันธกิจที่ตั้งไว้จำเป็นต้องจัดสรรอัตรากำลัง ตามหน่วยงานต่างๆ ให้เหมาะสมกับเป้าหมายการดำเนินการ โดยมุมมองนี้เป็นการพิจารณาว่า งานในปัจจุบันที่ดำเนินการอยู่นั้นครบถ้วนและตรงตามภารกิจหรือไม่อย่างไร หากงานที่ทำอยู่ในปัจจุบันไม่ตรงกับภารกิจในอนาคตก็ต้องมีการวางแผนกรอบอัตรากำลังให้ปรับเปลี่ยนไปตามทิศทางในอนาคต รวมถึงหากงานในปัจจุบันบางส่วนไม่ต้องดำเนินการแล้ว อาจทำให้การจัดสรรกำลังคนของบางส่วนราชการเปลี่ยนแปลงไป ทั้งนี้ เพื่อให้เกิดการเตรียมความพร้อมในเรื่องกำลังคนให้รองรับสถานการณ์ในอนาคต

3.2 กำหนดโครงสร้าง   การแบ่งส่วนราชการภายใน   และการจัดระบบงาน   เพื่อรองรับ
ภารกิจ  ตามอำนาจหน้าที่ความรับผิดชอบ ให้สามารถแก้ปัญหาของจังหวัดกระบี่  ได้อย่างมีประสิทธิภาพ

3.3 การวิเคราะห์ต้นทุนค่าใช้จ่ายของกำลังคน : Supply pressure เป็นการนำประเด็นค่าใช้จ่ายบุคคลกรเข้ามาร่วมในการพิจารณา เพื่อการจัดการทรัพยากรบุคคลที่มีอยู่เป็นไปอย่างมีประสิทธิภาพสูงสุด กำหนดตำแหน่งในสายงานต่างๆ จำนวนตำแหน่ง และระดับตำแหน่งให้เหมาะสมกับภาระหน้าที่ความรับผิดชอบ ปริมาณงาน และคุณภาพของงาน รวมทั้งสร้างความก้าวหน้าในสายอาชีพของกลุ่มงานต่างๆ โดยในส่วนนี้จะคำนึงถึง



3.3.1 การจัดระดับชั้นงานที่เหมาะสมในพิจารณาถึงต้นทุนต่อการกำหนดระดับชั้นงานในแต่ละประเภท เพื่อให้การกำหนดตำแหน่งและการปรับระดับชั้นงานเป็นไปอย่างประหยัดและมีประสิทธิภาพสูงสุด



3.3.2 การจัดสรรประเภทของบุคลากรส่วนท้องถิ่น (ข้าราชการหรือพนักงานส่วนท้องถิ่น ข้าราชการครู บุคลากรทางการศึกษา ลูกจ้างประจำ และพนักงานจ้าง) โดยหลักการแล้ว การจัดประเภทลักษณะงานผิดจะมีผลกระทบต่อประสิทธิภาพ และต้นทุนในการทำงานขององค์กร ดังนั้น ในการกำหนดอัตรากำลังข้าราชการหรือพนักงานส่วนท้องถิ่นในแต่ละส่วนราชการจะต้องมีการพิจารณาว่า ตำแหน่งที่กำหนดในปัจจุบันมีความเหมาะสมหรือไม่หรือควรเปลี่ยนลักษณะการกำหนดตำแหน่ง เพื่อให้การทำงานเป็นไปอย่างมีประสิทธิภาพมากขึ้น โดยภาระค่าใช้จ่ายด้านการบริหารงานบุคคลต้องไม่เกินร้อยละสี่สิบของงบประมาณรายจ่ายตามมาตรา 35 แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542 


3.4 การวิเคราะห์กระบวนการและเวลาที่ใช้ในการปฎิบัติงาน เพื่อการนำข้อมูลเวลาที่ใช้ไปในการปฎิบัติงานตามกระบวนการจริง (Work process) ในอดีต เพื่อวิเคราะห์ปริมาณงานต่อบุคคลจริงโดยสมมติฐานที่ว่า งานใดที่ต้องมีกระบวนการและเวลาที่ใช้มากกว่าโดยเปรียบเทียบย่อมต้องใช้อัตรากำลังคนมากกว่าอย่างไรก็ดีในภาคราชการส่วนท้องถิ่นนั้นงานบางลักษณะ เช่น งานกำหนดนโยบาย งานมาตรฐาน งานเทคนิคด้านช่าง หรืองานบริการบางประเภทไม่สามารถกำหนดเวลามาตรฐานได้ ดังนั้น การคำนวณเวลาที่ใช้ในกรณีของภาคราชการส่วนท้องถิ่นนั้น จึงทำได้เพียงเป็นข้อมูลเปรียบเทียบ (Relative Information) มากกว่าจะเป็นข้อมูลที่ใช้ในการกำหนดคำนวณอัตรากำลังต่อหน่วยงานจริงเหมือนในภาคเอกชน นอกจากนั้นก่อนจะคำนวณเวลาใช้ในการปฎิบัติงานแต่ละส่วนราชการจะต้องพิจารณาปริมาณงานลักษณะงานที่ปฎิบัติว่า มีความสอดคล้องกับภารกิจของหน่วยงานหรือไม่ เพราะในบางครั้งอาจเป้นไปได้ว่างานที่ปฎิบัติอยู่ในปัจจุบันมีลักษณะเป็นงานโครงการพิเศษ หรืองานของหน่วยงานอื่น ก็มีความจำเป็นต้องมาใช้ประกอบการพิจารณาด้วย


3.5 การวิเคราะห์ผลงานที่ผ่านมาเพื่อประกอบการกำหนดกรอบอัตรากำลัง      เป็นการนำผลลัพธ์ที่พึงประสงค์ของแต่ละส่วนราชการ และพันธกิจขององค์กร มายืดโยงกับจำนวนกรอบอัตรากำลังที่ต้องใช้สำหรับการสร้างผลลัพธ์ที่พึงประสงค์ให้ได้ตามเป้าหมาย โดยสมมติฐานที่ว่า หากผลงานที่ผ่านมาเปรียบเทียบกับผลงานในปัจจุบันและในอนาคต มีความแตกต่างกันอย่างนัยสำคัญ อาจต้องมีการพิจารณาแนวทางในการกำหนด/เกลี่ยอัตรากำลังใหม่ เพื่อให้เกิดการทำงานที่มีประสิทธิภาพและสนับสนุนการทำงานตามภารกิจของส่วนราชการและองค์กรอย่างสูงสุด


3.6 การวิเคราะห์ข้อมูลจากความคิดเห็นแบบ 360 องศา เป็นการสอบถามความคิดเห็นจากผู้มีส่วนได้ส่วนเสียหรือนำประเด็นต่างๆ อย่างเรื่องการบริหารงาน งบประมาณ คน มาพิจารณาอย่างน้อย 3 ประเด็น ดังนี้



3.6.1 เรื่องพื้นที่และการจัดโครงสร้างองค์กร เนื่องจากการจัดโครงสร้างองค์กรและการแบ่งงานในพื้นที่นั้นจะมีผลต่อการกำหนดกรอบอัตรากำลังเป็นอย่างมาก เช่น หากกำหนดโครงสร้างที่มากเกินไปจะทำให้เกิดตำแหน่งงานขึ้นตามมาอีกไม่ว่าจะเป็นงานหัวหน้าฝ่าย งานธุรการ  สารบรรณและบริหารทั่วไปในส่วนราชการนั้น ซึ่งอาจมีความจำเป็นต้องทบทวนว่า การกำหนดโครงสร้างในปัจจุบันของแต่ละส่วนราชการนั้นมีความเหมาะสมมากน้อยเพียงใด





3.6.2 เรื่องการเกษียณอายุราชการ เนื่องจากหลายๆ ส่วนราชการในปัจจุบันมีข้าราชการสูงอายุจำนวนมาก ดังนั้น อาจต้องมีการพิจารณาถึงการเตรียมการเรื่องกรอบอัตรากำลังที่จะรองรับตามเกษียณอายุของข้าราชการ ทั้งนี้ ไม่ว่าจะเป็นการถ่ายทอดองค์ความรู้ การปรับตำแหน่งที่เหมาะสมขึ้นทดแทนตำแหน่งที่เกษียณอายุไป เป็นต้น



3.6.3 ความคิดเห็นของผู้มีส่วนได้ส่วนเสีย เป็นการสอบถามจากเจ้าหน้าที่ภายในส่วนราชการและผู้ที่มีส่วนเกี่ยวข้องกับส่วนราชการนั้นๆ ผ่านการส่งแบบสอบถามหรือการสัมภาษณ์ ซึ่งมุมมองต่างๆ อาจทำให้การกำหนดกรอบอัตรากำลังเป็นไปอย่างมีประสิทธิภาพมากขึ้น


3.7 การพิจารณาเปรียบเทียบกับกรอบอัตรากำลังขององค์กรอื่นๆ กระบวนการนี้เป็นกระบวนการนำข้อมูลของอัตรากำลังในหน่วยงานที่มีลักษณะงานใกล้เคียงกัน เช่น เปรียบเทียบจำนวนกรอบอัตรากำลังของานการเจ้าหน้าที่ในองค์การบริหารส่วนตำบล ก. และงานการเจ้าหน้าที่ในองค์การบริหารส่วนตำบล ข ซึ่งมีหน้าที่รับผิดชอบคล้ายกัน โดยสมมติฐานที่ว่า แนวโน้มของการใช้อัตรากำลังของแต่ละองค์กรในลักษณะงานและปริมาณงานแบบเดียวกันน่าจะมีจำนวนและการกำหนดตำแหน่งคล้ายคลึงกันได้


3.8 ให้องค์กรปกครองส่วนท้องถิ่น มีแผนการพัฒนาข้าราชการหรือพนักงานส่วนท้องถิ่นทุกคน โดยต้องได้รับการพัฒนาความรู้ ความสามารถอย่างน้อยปีละ 1 ครั้ง


การวิเคราะห์ข้อมูลเพื่อกำหนดกรอบอัตรากำลังไม่มุ่งเน้นในการเพิ่ม เกลี่ย หรือลดจำนวนกรอบอัตรากำลังเป็นสำคัญ แต่มีจุดมุ่งหมายเพื่อให้ส่วนราชการมีแนวทางในการพิจารณากำหนดกรอบอัตรากำลังที่เป็นระบบมากขึ้น นอกจากนั้นยังมีจุดมุ่งเน้นให้ส่วนราชการพิจารณาการกำหนดตำแหน่งที่เหมาะสม (Right Jobs) มากกว่าการเพิ่ม/ลดจำนวนตำแหน่ง ตัวอย่างเช่น การวิเคราะห์ต้นทุนค่าใช้จ่ายแล้ว พบว่า การกำหนดกรอบตำแหน่งในประเภททั่วไป อาจมีความเหมาะสมน้อยกว่าการกำหนดตำแหน่งประเภทวิชาการในบางลักษณะงาน ทั้งๆ ที่ใช้ต้นทุนไม่แตกต่างกันมาก รวมถึงในการพิจารณาที่กระบวนการทำงานก็พบว่า เป็นลักษณะงานในเชิงการวิเคราะห์ในสายอาชีพมากกว่างานในเชิงปฎิบัติงาน และส่วนราชการอื่นก็กำหนดตำแหน่งในงานลักษณะนี้เป็นตำแหน่งประเภทวิชาการ ถ้าเกิดกรณีเช่นนี้ ก็น่าจะมีเหตุผลเพียงพอที่จะกำหนดกรอบอัตรากำลังในลักษณะงานนี้เป็นตำแหน่งประเภทวิชาการ โดยไม่ได้เพิ่มจำนวนตำแหน่งของส่วนราชการเลย โดยสรุปอาจกล่าวได้ว่า กรอบแนวคิดการวิเคราะห์อัตรากำลัง (Effective Man Power Planning Frmework) นี้จะเป็นแนวทางให้ส่วนราชการสามารถมีข้อมูลเชิงวิเคราะห์อย่างเพียงพอในการที่จะอธิบายเหตุผลเชิงวิชาการ สำหรับการวางแผนกรอบอัตรากำลังที่เหมาะสมตามภารกิจงานของแต่ละส่วนราชการ นอกจากนั้นการรวบรวมข้อมูลโดยวิธีการดังกล่าวจะทำให้ส่วนราชการ สามารถนำข้อมูลเหล่านี้ไปใช้ประโยชน์ในเรื่องอื่นๆ เช่น


-การใช้ข้อมูลที่หลากหลาย จะทำให้เกิดการยอมรับได้มากกว่า โดยเปรียบเทียบ หากจะต้องมีการเกลี่ยอัตรากำลังระหว่างหน่วยงาน


-การจัดทำกระบวนการจริง (Work process) จะทำให้ได้เวลามาตรฐานที่จะสามารถนำไปใช้วัดประสิทธิภาพในการทำงานของบุคคลได้อย่างถูกต้อง รวมถึงในระยะยาวส่วนราชการสามารถนำผลการจัดทำกระบวนการและเวลามาตรฐานนี้ไปวิเคราะห์ เพื่อการปรับปรุงกระบวนการ (Process Re-engineer)  อันจะนำไปสู่การใช้อัตรากำลังที่เหมาะสมและมีประสิทธิภาพมากขึ้น


-การเก็บข้อมูลผลงาน จะทำให้สามารถพยากรณ์แนวโน้มของภาระงาน ซึ่งจะเป็นประโยชน์ในอนาคตต่อส่วนราชการในการเตรียมปรับยุทธศาสตร์ในการทำงาน เพื่อรองรับภารกิจที่จะเพิ่ม/ลดลง


3.3 กำหนดตำแหน่งในสายงานต่างๆ จำนวนตำแหน่ง และระดับตำแหน่ง ให้เหมาะสมกับภาระหน้าที่ความรับผิดชอบ ปริมาณงาน   และคุณภาพของงาน รวมทั้งสร้างความก้าวหน้าในสายอาชีพของกลุ่มงานต่างๆ


3.4 กำหนดความต้องการพนักงานจ้างในองค์กรปกครองส่วนท้องถิ่น โดยให้หัวหน้าส่วนราชการเข้ามามีส่วนร่วม เพื่อกำหนดความจำเป็นและความต้องการในการใช้พนักงานจ้างให้ตรงกับภารกิจและอำนาจหน้าที่ที่ต้องปฏิบัติอย่างแท้จริง และต้องคำนึงถึงโครงสร้างส่วนราชการ และจำนวนข้าราชการ ลูกจ้างจ้างประจำในองค์กรปกครองส่วนท้องถิ่นประกอบการกำหนดประเภทตำแหน่งพนักงานจ้าง


3.5 กำหนดประเภทตำแหน่งพนักงานจ้าง จำนวนตำแหน่งให้เหมาะสมกับภารกิจ อำนาจหน้าที่ ความรับผิดชอบ ปริมาณงานและคุณภาพของงานให้เหมาะสมกับโครงสร้างส่วนราชการขององค์กรปกครองส่วนท้องถิ่น


3.6 จัดทำกรอบอัตรากำลัง 3 ปี โดยภาระค่าใช้จ่ายด้านการบริหารงานบุคคลต้องไม่เกินร้อยละสี่สิบของงบประมาณรายจ่าย


3.7 ให้ข้าราชการหรือพนักงานส่วนท้องถิ่น ลูกจ้างประจำและพนักงานจ้างทุกคน ได้รับการพัฒนาความรู้ความสามารถอย่างน้อยปีละ 1 ครั้ง
4.สภาพปัญหาของพื้นที่และความต้องการของประชาชน

   
4.1 สภาพทั่วไปและข้อมูลพื้นฐานขององค์การบริหารส่วนตำบลห้วยยูง


4.1.1  ที่ตั้งและอาณาเขต

         

องค์การบริหารส่วนตำบลห้วยยูง  ตั้งอยู่ในเขตอำเภอเหนือคลอง  จังหวัดกระบี่



ทิศเหนือ
จดองค์การบริหารส่วนตำบลเขาพนม  องค์การบริหารส่วน
ตำบลพรุเตียว  อำเภอเขาพนม



ทิศใต้

จดองค์การบริหารส่วนตำบลเหนือคลอง  อำเภอเหนือคลอง



ทิศตะวันออก
จดองค์การบริหารส่วนตำบลโคกยาง  อำเภอเหนือคลอง



ทิศตะวันตก
จดเทศบาลตำบลกระบี่น้อย  อำเภอเมือง

         
4.1.2  เนื้อที่



          ตำบลห้วยยูง มีเนื้อที่ประมาณ 89 ตารางกิโลเมตร  หรือประมาณ  55,645  ไร่
ลักษณะเป็นที่ราบสูงเหมาะแก่การเพาะปลูกโดยเฉพาะปาล์มน้ำมัน ยางพารา ตั้งอยู่ห่างจากอำเภอ 13 กิโลเมตร และห่างจากจังหวัดกระบี่ 30 กิโลเมตร มีถนนทางหลวงแผ่นดินสายหลักผ่านตำบล จึงเหมาะแก่การพัฒนาด้านอุตสาหกรรมและเกษตรกรรม
                 
4.1.3  ภูมิประเทศ


         ตำบลห้วยยูงมีสภาพเป็นที่ราบเหมาะแก่การประกอบอาชีพเกษตรกรรม  ได้แก่  สวนยางพารา  ปาล์มน้ำมัน  มีพื้นที่บางส่วนอยู่ในเขตป่าสงวนแห่งชาติ  ได้แก่  ป่าเขาขวาง  แต่ปัจจุบันพื้นที่ดังกล่าวไม่มีสภาพป่าที่อุดมสมบูรณ์  เนื่องจากราษฎรได้ใช้พื้นที่ในการสร้างที่ทำกิน

      
4.1.4  จำนวนหมู่บ้าน


          ปัจจุบันตำบลห้วยยูง  แบ่งเขตการปกครองตามพระราชบัญญัติลักษณะปกครองท้องที่  จำนวน  8  หมู่บ้าน  ได้แก่



1.  หมู่ที่  1
บ้านห้วยยูงตก



2.  หมู่ที่  2
บ้านห้วยมัด



                             
3.  หมู่ที่  3
บ้านห้วยยูงใต้



4.  หมู่ที่  4
บ้านคลองแห้ง



5.  หมู่ที่  5
บ้านนาปง



6.  หมู่ที่  6
บ้านห้วยคราม



7.  หมู่ที่  7
บ้านบกห้อง



8.  หมู่ที่  8
บ้านในทับ
จำนวนหมู่บ้านในเขตองค์การบริหารส่วนตำบลห้วยยูงเต็มทั้งหมู่บ้าน  8  หมู่บ้าน


องค์การบริหารส่วนตำบลห้วยยูง ปัจจุบันเป็นองค์การบริหารส่วนตำบลขนาดกลาง ตั้งอยู่หมู่ที่ 5 ตำบลห้วยยูง อำเภอเหนือคลอง จังหวัดกระบี่


-โทรศัพท์/โทรสาร. 075-656140


-www.huayyuno.go.th

           4.1.5  จำนวนประชากร


            จำนวนครัวเรือน ประชากร ตำบลห้วยยูง  อำเภอเหนือคลอง  จังหวัดกระบี่  
	หมู่ที่
	จำนวน / หลัง
	ชาย (คน)
	หญิง (คน)
	รวม (คน)

	1
	304
	490
	510
	1,000

	2
	211
	319
	329
	648

	3
	381
	586
	605
	1,191

	4
	239
	421
	448
	869

	5
	351
	609
	593
	1,202

	6
	437
	529
	540
	1,069

	7
	256
	425
	429
	854

	8
	137
	288
	253
	541

	รวม
	2,316
	3,667
	3,707
	7,374


ข้อมูล  ณ วันที่ 2  เดือน มีนาคม    พ.ศ.  2559


4.1.6  โครงสร้างพื้นฐาน


          องค์การบริหารส่วนตำบลห้วยยูง  มีเส้นทางคมนาคมทางบกที่สำคัญ  ดังต่อไปนี้
                             ถนนลาดยาง จำนวน 7 สาย

1.1 ถนนทางหลวงชนบท  หมายเลข  กบ  4004  เหนือคลอง – พรุเตียว  
ผ่านเขตพื้นที่ตำบลห้วยยูง  ระยะทางประมาณ  21  กิโลเมตร
1.2 ถนนทางหลวงชนบท  หมายเลข  กบ 4008  บ้านห้วยคราม–บ้าน
นาปง –บ้านห้วยมัด  ระยะทาง  7.3  กิโลเมตร



1.3  ทางหลวงชนบทบ้านห้วยมัด – บ้านนาเหนือ  ระยะทาง  1  กิโลเมตร



1.4  ถนนภายในหมู่บ้าน บ้านนาปง  หมู่ที่  5  ระยะทาง  3.77  กิโลเมตร

1.5  ทางหลวงจังหวัด  หมายเลข  4037  เหนือคลอง – ชัยบุรี ผ่านเขต
ตำบลห้วยยูง  ระยะทางประมาณ  8.5  กิโลเมตร



1.6  ถนนภายในหมู่บ้าน บ้านคลองแห้ง  หมู่ที่  4  ระยะทาง  1  กิโลเมตร



1.7  ถนนสายบ้านนาปง-ในทับ-บกห้อง หมู่ที่ 8 ระยะทาง 500 เมตร
ถนนคอนกรีตเสริมเหล็ก จำนวน 12 สาย



2.1  สายบ้านห้วยยูงตก  หมู่ที่  1  ระยะทาง  4,690 เมตร



2.2  สายบ้านห้วยคุย  หมู่ที่  1  ระยะทาง  350 เมตร



2.3  สายวัดโคกเคี่ยม  หมู่ที่  2  ระยะทาง 700  เมตร



2.4  สายบ้านคลองแห้ง – ห้วยทัง  หมู่ที่  4  ระยะทาง  530  เมตร



2.5  สายบ้านนาปง – บ้านตก หมู่ที่ 5  ระยะทาง  154  เมตร



2.6  สายหน้าที่ทำการองค์การบริหารส่วนตำบลห้วยยูง  หมู่ที่  5   ถึงหน้าศูนย์พัฒนาเด็กเล็ก  ระยะทาง  1,535   เมตร



2.7   สายบ้านห้วยมัด-นาเหนือ หมู่ที่ 2 ระยะทาง 200 เมตร



2.8  สายบ้านห้วยมัด-นาหลวง หมู่ที่ 2 ระยะทาง 359 เมตร



2.9  สายบ้านห้วยคราม-ห้วยทัง หมู่ที่ 6 ระยะทาง 1,540 เมตร



2.10 สายบ้านบกห้อง – ควนยาง หมู่ที่ 7 ระยะทาง 300 เมตร



2.11 สายบ้านนาปง-ในทับ-บกห้อง ระยะทาง 1,000 เมตร



2.12 สายทุ่งขา หมู่ที่ 3 ระยะทาง 900 เมตร



ถนนลูกรัง  ภายในหมู่บ้าน มีจำนวนประมาณ 46 สาย ระยะทางรวมประมาณ 74 กิโลเมตร

          

การไฟฟ้า




ประชาชนหมู่ที่  1-8   มีไฟฟ้าใช้  100%  


           
แหล่งน้ำธรรมชาติ


          -ลำน้ำ,ลำห้วย  มี  3  สาย  ได้แก่




1.  คลองปกาสัย




2.  คลองอินทนิล




3.  คลองแห้ง


  
-บึง , หนอง , อื่น  ๆ  ที่สำคัญมี  8  แห่ง  ได้แก่




1.  นบเลี๊ยะ


5.  นบปง  




2.  หนองใหญ่


6.  นบบัว





3.  นบเหนือ 

          7.  พรุช้างไหว้





4.  สระน้ำวิทยาลัยเกษตร
8.  ห้วยหว้า




9.  นบใต้


10.สระเวียงทอง 
4.2 สภาพปัญหาของพื้นที่และความต้องการของประชาชน
          สภาพปัญหาในพื้นที่องค์การบริหารส่วนตำบลห้วยยูง  จำแนกเป็น  10  ด้าน  ดังต่อไปนี้
1. ปัญหาด้านโครงสร้างพื้นฐาน
-  ถนนเป็นหลุมเป็นบ่อ จากการบรรทุกน้ำหนักเกินที่กฎหมายกำหนด
-  การขยายเขตไฟฟ้าไม่ทั่วถึง ไฟฟ้าสาธารณะสองข้างทางไม่เพียงพอ
-  น้ำท่วมขังบางจุดในช่วงฤดูฝน
-  ระบบน้ำประปายังไม่ทั่วถึง และไม่ได้มาตรฐาน
2. ปัญหาด้านเศรษฐกิจ
-  ปัจจัยต้นทุนการผลิตทางการเกษตรมีราคาสูง
-  ไม่มีเงินทุนในการประกอบอาชีพ
-  ปัญหาผลผลิตทางการเกษตรราคาต่ำ
-  ไม่มีการรวมกลุ่มทางการเกษตรที่เข้มแข็ง
-  ไม่มีตลาดกลางรองรับผลผลิตทางการเกษตร
-  การขนส่งสินค้ามีต้นทุนสูง
3. ปัญหาด้านการกีฬา นันทนาการและการท่องเที่ยว
-  สถานที่ ออกกำลังกาย อุปกรณ์กีฬาสำหรับแต่ละหมู่บ้านยังไม่เพียงพอ
-  ขาดบุคลากรผู้ฝึกสอนและส่งเสริมทางด้านทักษะการเล่นกีฬา
-  แหล่งท่องเที่ยวในพื้นไม่ได้รับการส่งเสริมและพัฒนาเท่าที่ควร
-  ขาดการประชาสัมพันธ์เกี่ยวกับพื้นที่ท่องเที่ยว
-  แหล่งท่องเที่ยวที่มีอยู่ไม่ได้รับการปรับปรุง
4. ปัญหาด้านการศึกษา
-  ความแตกต่างทางด้านการเรียนรู้ระหว่างในเมืองกับชนบท

-  เทคโนโลยี สื่อการเรียนการสอนยังขาดแคลนและล้าสมัย
-  บุคลากรทางการศึกษาไม่เพียงพอ
-  การไม่ให้ความสำคัญกับการศึกษาต่อ
-  ไม่มีแหล่งเรียนรู้ในชุมชน
-  ไม่มีห้องสมุดประจำหมู่บ้านและตำบล
-  หลักสูตรการเรียนการสอนถูกกำหนดจากส่วนกลาง ไม่เหมาะสมกับสภาพของ
ท้องถิ่นและขาดการนำภูมิปัญญาท้องถิ่นมาใช้
-  มุ่งเน้นให้นักเรียนชนะการสอบแข่งขันเพื่อศึกษาต่อในระดับสูงมากกว่าการสร้าง
คุณภาพของมนุษย์เพื่อพัฒนาสังคม

5. ปัญหาด้านศาสนา วัฒนธรรมและประเพณีท้องถิ่น
-  ขาดงบประมาณ หน่วยงานรับผิดชอบในการส่งเสริมและอนุรักษ์ภูมิปัญญาท้องถิ่น
-  ประชาชนไม่ให้ความสำคัญในเรื่องภูมิปัญญา ประเพณีวัฒนธรรมท้องถิ่น

6. ปัญหาด้านสังคม
-  การแพร่ระบาดของยาเสพติด
-  ผู้สูงอายุและผู้พิการถูกทอดทิ้ง
-  กำลังเจ้าหน้าที่รักษาความสงบเรียบร้อยไม่เพียงพอ
-  เยาวชนขาดการดูแล เอาใจใส่อย่างเพียงพอ
-  ผู้สูงอายุมีรายได้ไม่เพียงพอเลี้ยงตนเอง
-  ผู้พิการขาดความรู้ในการประกอบอาชีพ
-  ขาดการส่งเสริมกิจกรรมของผู้พิการ

7. ปัญหาด้านสาธารณสุข
-  ประชาชนขาดความรู้ด้านการสาธารณสุขมูลฐาน
-  การขาดเครื่องไม้เครื่องมือในการรักษาพยาบาล
-  การขาดสถานพยาบาลที่ได้มาตรฐาน
-  ประชาชนไม่ใส่ใจต่อความสำคัญด้านสุขภาพอนามัย
-  ยาเสพติดยังมีการแพร่ระบาด
8. ปัญหาด้านแหล่งน้ำ
-  การจัดการแหล่งน้ำยังไม่ได้รับประโยชน์อย่างคุ้มค่าและทั่วถึง
-  น้ำอุปโภค-บริโภคไม่สะอาด 
-  การขาดแคลนน้ำในช่วงฤดูแล้ง
-  ที่กักเก็บน้ำไว้ใช้ไม่เพียงพอ

9. ปัญหาด้านทรัพยากรธรรมชาติและสิ่งแวดล้อม
-  การบุกรุกที่สาธารณะ และพื้นที่ป่า
-  ไม่มีสถานที่และวิธีจัดการกับขยะที่ถูกสุขลักษณะ
-  การปนเปื้อนของแหล่งน้ำและสารพิษจากการเกษตร
-  ขาดการให้ความรู้และความตระหนักในการจัดการกับทรัพยากรธรรมชาติและสิ่งแวดล้อมแก่ประชาชน

10. ปัญหาด้านการเมืองการบริหาร
-  ประชาชนขาดความรู้ ความเข้าใจในบทบาท หน้าที่ของการมีส่วนร่วม
-  ประชาชนไม่ให้ความร่วมมือในการมีส่วนร่วมเท่าทีควร
-  การประสานงานระหว่าง สมาชิกอบต.กับชาวบ้านยังไม่เพียงพอ
-  ขาดการเผยแพร่ประชาสัมพันธ์ข้อมูลข่าวสาร บทบาท อำนาจหน้าที่ของทางอบต.
ความต้องการของประชาชนในพื้นที่   จำแนกได้เป็น  10  ด้าน ดังต่อไปนี้
๑. ด้านโครงสร้างพื้นฐาน
๑.๑ มีการการระบายน้ำให้เป็นไปโดยสะอาด
๑.๒ มีถนนสำหรับสัญจรครบถ้วนและได้มาตรฐาน
๑.๓ มีไฟแสงสว่างในทางสาธารณะอย่างเพียงพอ
๑.๔ มีถนนเข้ายังแหล่งเกษตรกรรมอย่างเพียงพอ และสะดวก
๑.๕ มีระบบน้ำสะอาดเพื่อการอุปโภคและบริโภคอย่างเพียงพอ
๒. ด้านเศรษฐกิจ
๒.๑ มีการฝึกอบรมอาชีพที่ต้องการและถนัดเพื่อให้มีรายได้เพิ่มขึ้น
๒.๒ มีอาชีพเสริมในระหว่างการว่างเว้นจากฤดูกาลเก็บเกี่ยวผลผลิตทาง
การเกษตร
๒.๓ เงินทุนในการประกอบอาชีพ
๒.๔ ผลผลิตทางการเกษตรมีราคาสูงขึ้น
๒.๕ มีกรรมสิทธิ์ในที่ทำกิน (นส.๓ ก , โฉนด)



3.ด้านการกีฬา นันทนาการและการท่องเที่ยว




3.1 มีสถานที่ออกกำลังกายอุปกรณ์กีฬาสำหรับแต่ละหมู่บ้านเพียงพอ



3.2 สนับสนุนผู้ฝึกสอน และส่งเสริมทักษะการเล่นกีฬา



3.3 ปรับปรุงแหล่งท่องเที่ยว ส่งเสริมประชาสัมพันธ์แหล่งท่องเที่ยว
4.ด้านการศึกษา
4.๑ มีการเผยแพร่ข้อมูลข่าวสารอย่างชัดเจน
4.๒ มีการจัดการศึกษาทั้งในระบบและนอกระบบอย่างทั่วถึง
4.3 มีแหล่งเรียนรู้ในชุมชน ห้องสมุดประชาชน
4.4 ส่งเสริมการศึกษาต่อของเยาวชน


5.ด้านศาสนา วัฒนธรรมและประเพณีท้องถิ่น



5.1 ส่งเสริมอนุรักษ์ภูมิปัญญาท้องถิ่น



5.2 ส่งเสริมให้ประชาชนให้ความสำคัญในเรื่องภูมิปัญญา ประเพณีวัฒนธรรมท้องถิ่น


6. ด้านสังคม
6.๑ มีงานทำทั้งในและนอกฤดูกาล
6.๒ มีความปลอดภัยในชีวิตและทรัพย์สิน
6.๓ มีฐานะอยู่ในระดับเลี้ยงชีพได้ตามสมควร
6.๔ มีสถานสงเคราะห์คนชรา เด็ก สตรี ผู้พิการ
6.๕ เด็ก สตรี คนชรา ผู้พิการ และผู้ด้อยโอกาส ได้รับการพัฒนาคุณภาพชีวิต 

6.๖ ไม่มีผู้ข้องเกี่ยวกับยาเสพติด
7. ด้านสาธารณสุข 

7.๑ มีโรงพยาบาลประจำอำเภอ  ๑  แห่ง
7.๒ มีการบริการด้านสาธารณสุขและอนามัยอย่างทั่วถึงทุกครัวเรือน
7.๓ มีความร่วมมือในการแก้ไขโรคติดต่อและโรคระบาดจากประชาชน
7.๔ ไม่มีเหตุรบกวนหรือเหตุรำคาญ
7.๕ มีเครื่องมือและอุปกรณ์อย่างเพียงพอ
7.๖ มีการระงับการแพร่ระบาดของโรคติดต่อทันต่อเหตุการณ์
8. ด้านแหล่งน้ำ
8.๑ มีน้ำอุปโภค - บริโภค อย่างเพียงพอและทั่วถึง
8.๒ มีการพัฒนาแหล่งน้ำ คูคลอง อย่างเป็นระบบ
8.๓ มีแหล่งน้ำ เพื่อการประกอบอาชีพทางการเกษตรกรรมอย่างเพียงพอ
8.๔ มีแหล่งกักเก็บน้ำขนาดกลางและเล็ก อย่างเพียงพอ
9. ด้านทรัพยากรธรรมชาติและสิ่งแวดล้อม
9.๑ มีสถานที่พักผ่อนหย่อนใจ สถานที่สาธารณะและนันทนาการ
9.๒ ขจัดปัญหาการรบกวนจากเสียงและกลิ่นอย่างถูกวิธี
9.๓ มีการดูแลคุ้มครองที่ดินสาธารณะและป่าไม้อย่างถูกต้องเป็นระบบ
9.๔ ประชาชนรู้จักวิธีการบริหารจัดการป่าชุมชนอย่างมีประสิทธิภาพ
9.๕ เกษตรกรเลิกใช้สารเคมีอย่างเป็นรูปธรรม
9.๖ เกษตรกรไม่ใช้วิธีการเผาอ้อยในการเก็บเกี่ยว และไม่เผาไร่นาหลังจากเก็บ
เกี่ยวผลผลิตแล้ว
10. ด้านการเมือง การบริหาร
10.๑ มีการพัฒนาปรับปรุงการจัดเก็บรายได้ให้ทั่วถึงและมีประสิทธิภาพ
10.๒ มีส่วนร่วมในกิจกรรมทางการเมือง การบริหาร ของประชาชน
10.๓ มีการให้บริการประชาชนอย่างครบถ้วนในการติดต่องานครั้งเดียว
10.๔ มีการจัดระบบการเรียนในชุมชนให้เพิ่มมากขึ้น
10.๕ ประชาชนส่วนใหญ่มีความเข้าใจในระบบขององค์กรปกครองส่วนท้องถิ่น
10.๖ มีบุคลากรที่มีความชำนาญ
สรุปแนวทางการแก้ไขปัญหา ความต้องการประชาชนในพื้นที่
1) เร่งรัดให้มีการดำเนินโครงการ/กิจกรรม ที่ตั้งในข้อบัญญัติงบประมาณรายจ่ายให้
สามารถดำเนินการได้ในปีงบประมาณนั้น
2) ปรับปรุงผิวจราจรที่ชำรุด เพื่อให้การสัญจรไปมามีประสิทธิภาพ
3) เพิ่มหอถังประปา พร้อมขุดเจาะบ่อบาดาล เพื่อให้ประชาชนมีน้ำใช้เพื่ออุปโภค-
บริโภค
4) ปรับสถานที่ให้บริการประชานอย่างพอเพียง เช่น มีจุดบริการและเก้าอี้เพียงพอ 
สะดวก สะอาด และมีเจ้าหน้าที่ให้คอยให้คำแนะนำที่ดี
5) จัดบริการประชาชนในเชิงรุกมากขึ้น เพื่อให้ประชาชนได้รับความสะดวกรวดเร็วและ
ถูกต้องในการบริการขององค์การบริหารส่วนตำบลห้วยยูง
6) ส่งเสริม อบรมให้ความรู้ให้กับแม่และผู้ที่ตั้งครรภ์เกี่ยวกับการให้เด็กแรกเกิดได้กินนม
แม่อย่างเดียวอย่างน้อย 6 เดือนติดต่อกัน


7)  ส่งเสริม สนับสนุนให้ประชาชนสนใจในสุขภาพมากขึ้น โดยการจัดโครงการ/กิจกรรมต่างๆ ให้เห็นถึงผลดีของการรักษาสุขภาพ


8)  รณรงค์ ส่งเสริม จัดโครงการ/กิจกรรมงดสูบบุหรี่ – ดื่มสุรา ลด ละ เลิก เพื่อให้ประชาชนเกิดความตะหนักถึงโทษของการสูบบุหรี่ – ดื่มสุรา  



9)  ส่งเสริม รณรงค์ให้ครัวเรือนรู้จักเก็บออมเงิน เพิ่มรายได้ ลดรายจ่าย เพื่อคุณภาพชีวิตที่ดีขึ้น 


10)  ประสานไปยังผู้ประกอบการในการแก้ไขปัญหามลพิษที่เกิดขึ้นในการประกอบการ
11)  สร้างความเข้มแข็งให้กับชุมชน  โดยร่วมมือกับทุกภาคส่วน  ไม่ว่าจะเป็น  อำเภอ  ตำรวจ โรงพยาลส่งเสริมสุขภาพตำบล ผู้นำชุมชน  ร่วมกันทำกิจกรรมต่างๆ กับชุมชน  ให้ประชาชนเกิดความไว้วางใจและได้รับความคุ้มครองทางสังคม  รับทราบปัญหาและเร่งแก้ไข
12)  อำนวยความสะดวก ประสานงาน ให้ประชาชนมีโอกาสเข้าถึงแหล่งเงินทุน 


13)  ร่วมมือกับอำเภอ  เกษตรอำเภอ  ส่งเสริมให้ประชาชนมีความรู้ในการใช้ประโยชน์จากดินและน้ำให้เหมาะสมกับพื้นที่ของชุมชน


14)  ร่วมมือกับโรงพยาลส่งเสริมสุขภาพตำบล  โรงเรียน  ส่งเสริม  รณรงค์ ป้องกัน  สุขภาพและอนามัยของประชาชน  ส่งเสริม  จัดกิจกรรมการกีฬาในชุมชน  

15)  ส่งเสริม  สนับสนุน  เปิดโอกาสให้เด็กได้รับการศึกษา  จัดกิจกรรมให้ความรู้ต่างๆ    

5.ภารกิจ อำนาจหน้าที่ขององค์กรปกครองส่วนท้องถิ่น
      การพัฒนาท้องถิ่นขององค์การบริหารส่วนตำบลห้วยยูง  เป็นการพัฒนาในด้านการมีส่วนร่วมของประชาชนในการร่วมคิด  ร่วมทำ  ร่วมกันแก้ไขปัญหาที่เกิดขึ้นในเขตพื้นที่องค์การบริหารส่วนตำบลห้วยยูง  ให้ปัญหาต่าง ๆ  ที่เกิดจากชุมชนเองสามารถแก้ไขปัญหาดังกล่าวโดยชุมชนเอง  องค์การบริหารส่วนตำบลห้วยยูง  จึงได้เน้นให้คนเป็นศูนย์กลางในการพัฒนาในทุกกลุ่ม  ทุกวัย  ของประชากรเพื่อให้คนในพื้นที่ตำบลห้วยยูง  เป็นบุคคลที่มีคุณภาพ  เป็นการสร้างความเข้มแข็งของชุมชนในท้องถิ่น  นอกจากนั้นยังได้เน้นการส่งเสริมและสนับสนุนในการศึกษาเด็กก่อนวัยเรียน          และพัฒนาเยาชนให้พร้อมที่จะเป็นบุคคลที่มีคุณภาพ    โดยยึดกรอบแนวทางในการจัดระเบียบการศึกษา      สำหรับด้านการพัฒนาอาชีพ     จะเน้นการพัฒนาเศรษฐกิจแบบชุมชนพึ่งตนเอง     โดยประชาชนในพื้นที่ตำบลสามารถประกอบอาชีพแบบเศรษฐกิจพอเพียง
               การวิเคราะห์ภารกิจ     อำนาจหน้าที่ขององค์การบริหารส่วนตำบล     ตามพระราชบัญญัติสภาตำบลและองค์การบริหารส่วนตำบล พ.ศ.2537 และตามพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.2542 และรวบรวมกฎหมายอื่นของ อบต. ใช้เทคนิค Swot เข้ามาช่วย ทั้งนี้  เพื่อให้ทราบว่าองค์การบริหารส่วนตำบล มีอำนาจหน้าที่ที่จะเข้าไปดำเนินการแก้ไขปัญหาในเขตพื้นที่ให้ตรงกับความต้องการของประชาชนได้อย่างไร โดยวิเคราะห์จุดแข็ง จุดอ่อน โอกาส ภัยคุกคาม ในการดำเนินการตามภารกิจตามหลัก SWOT องค์การบริหารส่วนตำบลห้วยยูง  กำหนดวิธีการดำเนินการตามภารกิจสอดคล้องกับแผนพัฒนาเศรษฐกิจและสังคมแห่งชาติ  แผนยุทธศาสตร์จังหวัด  แผนชุมชนแผนพัฒนาตำบล ตามนโยบายของรัฐบาลผู้บริหารท้องถิ่น ทั้งนี้สามารถวิเคราะห์ภารกิจให้ตรงกับสภาพปัญหา โดยสามารถกำหนดแบ่งภารกิจได้       ซึ่งภารกิจดังกล่าวถูกกำหนดอยู่ในพระราชบัญญัติสภาตำบลและองค์การบริหารส่วนตำบล พ.ศ.2537 และตามพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.2542 ดังนี้
5.1 ด้านโครงสร้างพื้นฐาน  มีภารกิจที่เกี่ยวข้อง เช่น
(1) การจัดการและดูแลสถานีขนส่งทางบกและทางน้ำ 
(2) การสร้างและบำรุงรักษาทางบกและทางน้ำที่เชื่อมต่อระหว่างองค์กรปกครอง
ส่วนท้องถิ่นอื่น 
(3) การขนส่งมวลชนและการวินาศกรรมจราจร 
(4) การสาธารณูปการ 
(5) การจัดให้มีและการบำรุงทางน้ำและทางบก 
(6) การจัดให้มีและบำรุงทางระบายน้ำ
(7) การจัดให้มีน้ำสะอาดหรือการประปา 
(8) การจัดให้มีตลาด ท่าเทียบเรือและท่าข้าม 
(9) การจัดให้มีและการบำรุงการไฟฟ้าหรือแสงสว่างโดยวิธีอื่น 
การวิเคราะห์จุดแข็ง  จุดอ่อน  โอกาส  อุปสรรค (SWOT)  ด้านโครงสร้างพื้นฐาน


-  จุดแข็ง (Strength)  ได้แก่  
                
    (1) ประชาชนผู้นำชุมชน มีความพร้อมที่จะให้ความร่วมมือกับทางราชการในการพัฒนาท้องถิ่นของตนเอง


    (2) ชุมชนเข้มแข็งได้รับการบริการสาธารณะด้านโครงสร้างพื้นฐานครบถ้วน

              (3)  มีเส้นทางสัญจรเป็นไปด้วยความสะดวก


    (4)  มีแหล่งน้ำตามธรรมชาติในการอุปโภค-บริโภค


-  จุดอ่อน (Weakness)  ได้แก่  


   (๑) มีบุคลากรไม่เพียงพอต่องาน 


   (๒) บุคลากรที่มีอยู่มีความรู้ ความสามารถเฉพาะตำแหน่ง ไม่ชำนาญงานด้านอื่น เช่น ไม่มีความชำนาญงานในการบำรุงซ่อมแซมไฟฟ้า 

    
   (๓) มีงบประมาณไม่เพียงพอต่อความต้องการของประชาชน      


   (4) แหล่งกักเก็บน้ำเพื่อการอุปโภค บริโภคและเพื่อการเกษตรไม่เพียงพอ ขาดแคลนน้ำบริโภค บริโภคในช่วงหน้าแล้


-  โอกาส (Opportunity)  ได้แก่ 


     (๑) ประชาชนให้ความร่วมมือในการบริจาคพื้นที่ในการก่อสร้างต่างๆ                  
                          (2) การได้รับงบประมาณจากส่วนกลางเพิ่มขึ้น เพื่อให้เพียงพอในการบริหารจัดการท้องถิ่น


-  อุปสรรค (Threat)  ได้แก่  
 
               (๑) มีพื้นที่สำหรับแหล่งกักเก็บน้ำน้อย        
5.2 ด้านส่งเสริมคุณภาพชีวิต  มีภารกิจที่เกี่ยวข้อง  เช่น

(1) การจัดการศึกษา 
(2) การจัดให้มีโรงพยาบาลจังหวัด การรักษาพยาบาล การป้องกันและการควบคุมโรคติดต่อ 
(3) การป้องกัน การบำบัดโรค และการจัดตั้งและบำรุงสถานพยาบาล 
(4) การสังคมสงเคราะห์ และการพัฒนาคุณภาพชีวิตเด็ก สตรี คนชราและผู้ด้อยโอกาส
(5) การรักษาความสะอาดของถนน ทางเดิน และที่สาธารณะ 
(6) การจัดให้มีโรงฆ่าสัตว์
(7) การจัดให้มีสุสานและฌาปนสถาน 
(8) การจัดให้มีการบำรุงสถานที่สำหรับนักกีฬา การพักผ่อนหย่อนใจ สวนสาธารณะ    
สวนสัตว์ ตลอดจนสถานที่ประชุมอบรมราษฎร 
(9)การบำรุงและส่งเสริมการทำมาหากินของราษฎร 
การวิเคราะห์จุดแข็ง  จุดอ่อน  โอกาส  อุปสรรค (SWOT)  ด้านส่งเสริมคุณภาพชีวิต
-  จุดแข็ง (Strength)  ได้แก่

   (๑) มีบุคลากรที่มีความรู้ ความสามารถ 
   (๒) ผู้บริหารมีนโยบายการบริหารงานที่ดี    
-  จุดอ่อน (Weakness)  ได้แก่
   (๑) งบประมาณด้านสาธารณสุขมีค่อนข้างจำกัด  
   (2) ประชาชนบางส่วนยังขาดการมีส่วนร่วม
-  โอกาส (Opportunity)  ได้แก่
   (๑) ได้รับความร่วมมือจากหน่วยงานอื่นที่เกี่ยวข้อง    
   (2) นโยบายของรัฐบาล/จังหวัดกระบี่ สามารถสนับสนุนงบประมาณให้องค์การ
บริหารส่วนตำบลห้วยยูง มีแผนงาน/โครงการตามแนวทางยุทธศาสตร์การพัฒนาจังหวัด
-  อุปสรรค (Threat)  ได้แก่
   (๑) ประชาชนในพื้นที่ยังมีความรู้ ความเข้าใจในการมีส่วนร่วมตามระบอบประชาธิปไตย
ในระดับน้อย
   (๒) มีการระบาดของโรคติดต่อ เช่น ไข้เลือดออก ในบางพื้นที่กลายเป็นแหล่งเพาะพันธุ์ยุงและแมลงรบกวน ซึ่งเป็นพาหะทำให้เกิดโรคติดต่อ 

5.3 ด้านการจัดระเบียบชุมชน   สังคม   และการรักษาความสงบเรียบร้อย 
มีภารกิจที่เกี่ยวข้อง   ดังนี้
(1) การส่งเสริมประชาธิปไตย ความเสมอภาค และลัทธิเสรีภาพของประชาชน
(2) การป้องกันและบรรเทาสาธารณภัย
(3) การจัดให้ระบบรักษาความสงบเรียบร้อยในจังหวัด 
(4) การรักษาความสงบเรียบร้อยและศีลธรรมอันดีของประชาชนในเขตสภาตำบล 
การวิเคราะห์จุดแข็ง  จุดอ่อน  โอกาส  อุปสรรค (SWOT)  ด้านการจัดระเบียบ
ชุมชน สังคม และการรักษาความสงบเรียบร้อย
-จุดแข็ง (Strength)  ได้แก่


      (๑) มีบุคลากรที่มีความรู้ ความสามารถ


      (๒) มีระบบสื่อสาร และระบบสารสนเทฯศที่เหมาะสมกับพื้นที่
                           (3) มีการประสานความร่วมมือกับ อบต.กับส่วนราชการในพื้นที่  
-  จุดอ่อน (Weakness)  ได้แก่


      (๑) มีอุปกรณ์/เครื่องจักร ไม่เพียงพอ  เช่น ไม่มีรถยนต์ดับเพลิง  เนื่องจากมีงบประมาณไม่เพียงพอ 
-  โอกาส (Opportunity)  ได้แก่
   (๑) มีหน่วยเคลื่อนที่สนับสนุนกิจกรรมด้านสุขภาพประชาชน     

-  อุปสรรค (Threat)  ได้แก่  
  

      (๑) ได้รับการจัดสรรงบประมาณไม่เพียงพอต่อความต้องการ      
5.4 ด้านการวางแผน การส่งเสริมการลงทุน พาณิชยกรรมและการท่องเที่ยว 
มีภารกิจที่เกี่ยวข้อง ดังนี้
(1) การจัดทำแผนพัฒนาองค์การบริหารส่วนจังหวัด และประสานการจัดทำ
แผนพัฒนาจังหวัดตามระเบียบที่คณะรัฐมนตรีกำหนด 
(2) การจัดตั้งและดูแลตลาดกลาง 
(3) การส่งเสริมการท่องเที่ยว 
(4) การพานิชย์ การส่งเสริมการลงทุนและการทำกิจกรรมไม่ว่าจะดำเนินการเอง
หรือร่วมกับบุคคลอื่นหรือจากสหการ 
การวิเคราะห์จุดแข็ง  จุดอ่อน  โอกาส  อุปสรรค (SWOT)  ด้านการวางแผน การ
ส่งเสริมการลงทุน พาณิชยกรรมและการท่องเที่ยว
-  จุดแข็ง (Strength)  ได้แก่
   (๑) องค์กรมีการส่งเสริมกลุ่มอาชีพต่างๆ เช่น กลุ่มเครื่องแกง กลุ่มข้าวซ้อมมือ 
เป็นต้น
   (2) มีแหล่งท่องเที่ยวตามธรรมชาติที่มีสภาพค่อนข้างสมบูรณ์เอื้อต่อการพัฒนาเป็น
แหล่งท่องเที่ยวเชิงนิเวศน์

-  จุดอ่อน (Weakness)  ได้แก่
   (1) ประชาชนไม่สามารถรวมกลุ่มกัน เพื่อดำเนินการด้านเศรษฐกิจของชุมชนในรูป
ของกลุ่มของตนเองอย่างต่อเนื่องอย่างเข้มแข็ง และขาดความต่อเนื่อง
   (2) ราษฎรยากจน ส่วนใหญ่ประชาชนประกอบอาชีพทางการเกษตรเพียงอย่างเดียว
ทำให้ขาดรายได้
   (3) ในพื้นที่ยังไม่มีตลาดที่มีมาตรฐาน
   (4) ไม่มีแหล่งส่งเสริมการขายหรือแสดงสินค้า    
-  โอกาส (Opportunity)  ได้แก่  
   (๑) ได้รับความร่วมมือจากหน่วยงานที่เกี่ยวข้อง    
-  อุปสรรค (Threat)  ได้แก่  
   (๑) ในพื้นที่แหล่งท่องเที่ยวยังไม่ได้รับการประชาสัมพันธ์   
                           (2) การพัฒนาบางด้านต้องเป็นไปตามกฎหมาย จึงไม่สามารถดำเนินการแก้ไขปัญหาได้ต้องอาศัยความเสียสละของชุมชนเท่านั้น ซึ่งบางครั้งทำได้ยากมาก
5.5 ด้านการบริหารจัดการและการอนุรักษ์ทรัพยากรธรรมชาติและสิ่งแวดล้อม 
มีภารกิจที่เกี่ยวข้อง ดังนี้
(1) การคุ้มครอง ดูแลและบำรุงรักษาป่าไม้ ที่ดิน ทรัพยากรธรรมชาติและสิ่งแวดล้อม
(2) การจัดตั้งและการดูแลระบบบำบัดน้ำเสียรวม
(3) การกำจัดมูลฝอยและสิ่งปฏิกูลรวม 
(4) การกำจัดมูลฝอยและสิ่งปฏิกูล
(5) การจัดการสิ่งแวดล้อมและมลพิษต่างๆ 
การวิเคราะห์จุดแข็ง  จุดอ่อน  โอกาส  อุปสรรค (SWOT)  ด้านการบริหารจัดการ
และการอนุรักษ์ทรัพยากรธรรมชาติและสิ่งแวดล้อม
-  จุดแข็ง (Strength)  ได้แก่
   (๑) ผู้บริหารให้ความสำคัญกับการคุ้มครอง รักษาทรัพยากรธรรมชาติและสิ่งแวดล้อม  
-  จุดอ่อน (Weakness)  ได้แก่
   (1)  ขาดการพัฒนาศักยภาพส่งเสริมแหล่งท่องเที่ยวในพื้นที่
   (2)  ขาดจิตสำนึกในการร่วมอนุรักษ์ หวงแหน ดูแลรักษาทรัพยากรธรรมชาติที่เป็น
ของส่วนรวม
 

   -  โอกาส (Opportunity)  ได้แก่
   (๑) ได้รับความร่วมมือจากหน่วยงานที่เกี่ยวข้อง และประชาชนในพื้นที่     
-  อุปสรรค (Threat)  ได้แก่
   (๑) ยังมีคนตัดไม้ ทำลายป่าในพื้นที่
   (๒) มีผู้บุกรุกที่สาธารณะ
   (๓) การเปลี่ยนแปลงและการเกิดภัยต่าง ๆ ของธรรมชาติ เช่น ภัยแล้ง วาตภัย    เป็นต้น
5.6 ด้านการศาสนา ศิลปวัฒนธรรม จารีตประเพณี และภูมิปัญญาท้องถิ่น มีภารกิจที่
เกี่ยวข้อง ดังนี้
(1) การจัดการศึกษา
(2) บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดี
ของท้องถิ่น 
(3) การส่งเสริมการกีฬา จารีตประเพณี และวัฒนธรรมอันดีงามของท้องถิ่น
(4) การจัดให้มีพิพิธภัณฑ์และหอจดหมายเหตุ
(5) การศึกษา การทำนุบำรุงศาสนา และการส่งเสริมวัฒนธรรม
การวิเคราะห์จุดแข็ง  จุดอ่อน  โอกาส  อุปสรรค (SWOT)  ด้านการศาสนา ศิลปวัฒนธรรม จารีตประเพณีและภูมิปัญญาท้องถิ่น   

-  จุดแข็ง (Strength)  ได้แก่
        (๑) บริหารจัดการโดยยึดหลักธรรมาภิบาล 
   (๒) ประชาชนยังยึดมั่นในขนบธรรมเนียมประเพณีและวัฒนธรรมท้องถิ่น
   (3) ชุมชนมีความสงบเรียบร้อย ประชาชนมีความเอื้ออารีต่อกัน ถ้อยทีถ้อยอาศัยกัน
-  จุดอ่อน (Weakness)  ได้แก่
   (๑) มีงบประมาณในการดำเนินกิจกรรมไม่เพียงพอ    
-  โอกาส (Opportunity)  ได้แก่    
   (๑) มีสถานที่สำคัญอันเป็นศูนย์รวมในการจัดกิจกรรมในพื้นที่ตำบล
   (2) การสร้างความเข้มแข็งให้กับเศรษฐกิจฐานราก ตามแนวเศรษฐกิจพอเพียง
-  อุปสรรค (Threat)  ได้แก่
   (๑) ขาดงบประมาณสนับสนุนจากหน่วยงานอื่น  
5.7 ด้านการบริหารจัดการและการสนับสนุนการปฏิบัติภารกิจของส่วนราชการ
และองค์กรปกครองส่วนท้องถิ่น มีภารกิจที่เกี่ยวข้อง ดังนี้
(1) สนับสนุนสภาตำบลและองค์กรปกครองส่วนท้องงถิ่นอื่นในการพัฒนาท้องถิ่น 
สนับสนุน หรือช่วยเหลือส่วนราชการหรือองค์กรปกครองส่วนท้องถิ่นอื่นในการพัฒนาท้องถิ่น 
(2) ประสานและให้ความร่วมมือในการปฏิบัติหน้าที่ของสภาตำบล และองค์กร
ปกครองส่วนท้องถิ่นอื่น
(3) การแบ่งสรรเงินซึ่งตามกฎหมายจะต้องแบ่งให้แก่สภาตำบลและองค์กร
ปกครองส่วนท้องถิ่นอื่น
(4) การให้บริการแก่เอกชน ส่วนราชการ หน่วยงานของรัฐ รัฐวิสากิจ หรือ
องค์กรปกครองส่วนท้องถิ่นอื่น
การวิเคราะห์จุดแข็ง  จุดอ่อน  โอกาส  อุปสรรค (SWOT)  ด้านการบริหารจัดการและการสนับสนุนการปฏิบัติภารกิจของส่วนราชการและองค์กรปกครองส่วนท้องถิ่น     

-  จุดแข็ง (Strength)  ได้แก่ 
   (๑) ผู้บริหารมีนโยบายในการบริหารงานท้องถิ่นสอดคล้องไปในทิศทางเดียวกัน
   (๒) บุคลากรในหน่วยงานเป็นผู้มีความรู้ ความสามารถหลากหลาย   
   (3) ผู้นำชุมชน คณะผู้บริหารท้องถิ่น  สมาชิกสภา และพนักงาน อบต.มีความเข้าใจ
บทบาทหน้าที่ของตนเองในการพัฒนาองค์กร

-  จุดอ่อน (Weakness)  ได้แก่
   (๑) งบประมาณไม่เพียงพอต่อการปฏิบัติภารกิจ      
   (2) อยู่ห่างไกลจากหน่วยงานของรัฐ รัฐวิสาหกิจ แหล่งเงินทุนต่างๆ เช่น การไฟฟ้า 
ไปรษณีย์ การธนาคารพาณิชย์ ทำให้ประชาชนไม่ได้รับความสะดวกในการติดต่อ
-  โอกาส (Opportunity)  ได้แก่
   (๑) มีองค์กรปกครองส่วนท้องถิ่นในพื้นที่อำเภอเหนือคลอง จำนวน  8  แห่ง  ซึ่ง
สะดวกต่อการประสาน ความร่วมมือในการดำเนินงานต่างๆ    


      (2)
ได้รับความร่วมมือสนับสนุนจากหน่วยงานของรัฐเป็นอย่างดี การปฎิรูป ระบบราชการ  ทำให้พนักงานเกิดความกระตือรือร้นในการปฎิบัติงาน


       (3) ได้รับความร่วมมือสนับสนุนจากหน่วยงานของรัฐและองค์กรอื่นๆ เป็นอย่างดี
-  อุปสรรค (Threat)  ได้แก่ 
   (๑) งบประมาณที่ได้รับจากส่วนกลาง ไม่เพียงพอในการบริหารงาน
   (2) กฎหมายและระเบียบต่างๆ ไม่เป็นไปในแนวทางเดียวกัน ทำให้การปฎิบัติงาน
เกิดความล่าช้า ไม่เป็นไปตามวัตถุประสงค์ที่ว่างไว้ 



      (3) มีงานและหน้าที่เพิ่มขึ้น แต่ไม่มีบุคลากรรองรับ
ภารกิจทั้ง 7 ด้านตามที่กฎหมายกำหนดให้อำนาจ อบต.สามารถจะแก้ไขปัญหาของอบต.
ห้วยยูงได้เป็นอย่างดี มีประสิทธิภาพและประสิทธิผล โดยคำนึงถึงความต้องการของประชาชนในเขตพื้นที่ประกอบด้วย การดำเนินการของอบต. จะต้องสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาล และนโยบายของผู้บริหาร อบต.เป็นสำคัญ
6.ภารกิจหลัก และภารกิจรอง ที่องค์กรปกครองส่วนท้องถิ่นจะดำเนินการ

                
 ภารกิจหลัก 


1.การปรับปรุงโครงสร้างพื้นฐาน



2.ส่งเสริมการศึกษา  ศาสนา  และวัฒนธรรม

3.ส่งเสริมการพัฒนาสตรี  เด็ก  เยาวชน  ผู้สูงอายุ  และผู้พิการ
     4.ป้องกันโรคและระงับโรคติดต่อ

     
5.การพัฒนาสิ่งแวดล้อมและทรัพยากรธรรมชาติ


6.ป้องกันและบรรเทาสาธารณภัย

     7.การพัฒนาการเมืองและการบริหาร

8.การฟื้นฟูวัฒนธรรมและส่งเสริมประเพณีท้องถิ่น
      ภารกิจรอง   
1. การส่งเสริมการเกษตร
2. การพัฒนาและปรับปรุงแหล่งท่องเที่ยว
3. การสนับสนุนและส่งเสริมอุตสาหกรรมในครัวเรือน      

7.สรุปปัญหาและแนวทางในการกำหนดโครงสร้างส่วนราชการและกรอบอัตรากำลัง
ปัญหาในพื้นที่องค์การบริหารส่วนตำบลห้วยยูงส่วนใหญ่   เป็นปัญหาด้านเศรษฐกิจ 
เนื่องจากประชาชนส่วนใหญ่ประกอบอาชีพเกษตรกรรม  ซึ่งมักจะประสบปัญหาการขาดทุน ราคาผลผลิตตกต่ำ ปัจจัยต้นทุนการผลิตทางการเกษตรมีราคาสูง ไม่มีเงินทุนประกอบอาชีพ การขนส่งสินค้ามีต้นทุนสูง   ปัญหาด้านแหล่งน้ำ การขาดแคลนน้ำเพื่อการเกษตร น้ำอุปโภค-บริโภคไม่สะอาด    ปัญหายาเสพติด  ปัญหาด้านการศึกษา ซึ่งก็ส่งผลให้เกิดปัญหาด้านเศรษฐกิจตามมาด้วย  ซึ่งปัญหาเหล่านี้ เป็นเพียงส่วนบางส่วน ที่องค์การบริหารส่วนตำบลห้วยยูง  จะต้องนำมาหาแนวทางแก้ไขต่อไป     


องค์การบริหารส่วนตำบลห้วยยูง เป็นองค์การบริหารส่วนตำบลขนาดกลาง   กำหนดโครงสร้างการแบ่งส่วนราชการออกเป็น 4 ส่วนราชการ ได้แก่ 
1) สำนักปลัด อบต. 
2) กองคลัง 
3) กองช่าง
4) กองการศึกษา ศาสนาและวัฒนธรรม 
มีกรอบอัตรากำลัง จำนวนทั้งสิ้น  ๓๙  อัตรา  แต่เนื่องจากที่ผ่านมาองค์การบริหารส่วนตำบลมีภารกิจและปริมาณงานที่เพิ่มมากขึ้นจำนวนมากในส่วนราชการกองการศึกษา ศาสนาและวัฒนธรรม และจำนวนบุคลากรที่มีอยู่ไม่เพียงพอต่อการปฏิบัติภารกิจให้สำเร็จลุล่วงได้อย่างมีประสิทธิภาพ และประสิทธิผล  ดังนั้น  จึงต้องมีความจำเป็นขอกำหนดตำแหน่งขึ้นใหม่เพื่อรองรับปริมาณงานที่เพิ่มมากขึ้น และมีการยุบตำแหน่งในส่วนราชการกองคลัง กองช่าง   เพื่อลดภาระค่าใช้จ่ายในการบริหารงานบุคคล และเพื่อแก้ไขปัญหาการบริหารงานภายในส่วนราชการ ขององค์การบริหารส่วนตำบลห้วยยูงต่อไป
